|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Tony Cottee**|  |
| Asmeniniai duomenys |
| **Pilnas vardas** | Antony Richard Cottee |
| Gimimo data | 1965 m. liepos 11 d. (57 metai) |
| Gimimo vieta | Londonas, Anglija |
| Ūgis | 1,70 m |
| Klubai |
| Dabar žaidžia | baigęs karjerą |
| **Pozicija** | puolėjas |
| Profesionalūs klubai\* |
| 1982–19881988–19941994–19961996–19971997–2000199720002000–20012001 | West Ham United FCEverton FCWest Ham United FCSelangor FALeicester City FC→Birmingham City FC *(skol.)*Norwich City FCBarnet FCMillwall FC**Iš viso** | 212 (92)184 (72)67 (23)24 (14)85 (27)5 (1)7 (1)16 (9)2 (0)**602 (239)** |
| Nacionalinė komanda\*\* |
| 1986–1989 | Anglija Anglija | 7 (0) |
|  Treniruotos komandos |
| 2000–2001 | Barnet FC |
| 
\*\* Nacionalinės komandos pasirodymų irįvarčių duomenys {{{ntupdate}}}. |

**Entonis Ričardas Koty** (angl.  *Antony Richard Cottee*; g. 1965 m. liepos 11 d.) – karjerą baigęs Anglijos futbolininkas ir treneris, šiuo metu dirbantis televizijos komentatoriumi.

Karjera
-------

### West Ham United FC

Koty savo sportininko karjerą pradėjo „West Ham" klube būdamas 17 metų amžiaus. Pirmame sezone 1982–83 m. jis sužaidė 8 rungtynes ir pelnė 5 įvarčius, tuo tarpu sekančiame sezone 18-metis puolėjas pasižymėjo net 15 kartų. 1984–85 m. sezone jis dar pagerino šį rodiklį pelnydamas 7 įvarčių ir, sulaukęs 20, stipriausioje Anglijos lygoje jau buvo pasižymėjęs 37 kartus.

1986 m. Koty buvo išrinktas geriausiu lygos jaunu futbolininku, o klubas užėmė 3 vietą. Tą sezoną jis pelnė 20 įvarčių, o jo kolega Frank McAvennie – 26. 1986–87 m. Koty pasiekė savo karjeros rekordą, pelnydamas 23 įvarčius ir vėliau šio rezultato pagerinti nesugebėjo (McAvennie įmušė tik 7). Klubas užėmė vos 15 vietą. Kitą sezoną McAvennie buvo parduotas „Celtic FC", „West Ham" metus baigė 16 vietoje, o Koty pasižymėjo 13 įvarčių.

### Everton FC

1988 m. Koty trumpam tapo brangiausiu Britanijos futbolininku po to, kai už 2,2 milijono svarų sterlingų persikėlė iš „West Ham" į „Evertoną" (šį rodiklį tą patį mėnesį pagerino Ian Rush transferas iš „Juventus" į „Liverpool FC"). Jau debiutinėse rungtynėse Koty pelnė „hat trick" į „Newcastle United FC" vartus, tačiau klubas, iki tol buvęs vienu lygos lyderiu, sezoną baigė tik 8 vietoje, nors ir pasiekė FA Taurės finalą, kuriame po pratęsimo nusileido „Liverpuliui" 2–3.

Pirmame sezone Koty rungtyniavo puolimo grandyje su Gremu Šarpu, tačiau kitame sezone treneris Colin Harvey pakeitė taktinę schemą į 4–3–3 ir įsigijo dar vieną puolėją – Mike Newell. Sezonas prasidėjo puikiai ir „Evertonas" ilgą laiką pirmavo lygoje, tačiau galiausiai užėmė tik 6 vietą, o nugalėtojais tapo „Liverpulis". Koty metus baigė vėl su 13 įvarčių.

1990–91 m. jis pelnė 10 įvarčių, tačiau sezonas klubui buvo blogiausias per paskutiniuosius 10 metų: atleistas treneris Harvey, į jo vietą sugrįžo Howard Kendall, o komanda užėmė tik 9 vietą.

1991–92 m. „Evertonas" pardavė Šarpą ir Newellą, o jų vietą užėmė Peter Beardsley ir Mon Johnson. Koty dėl traumos sužaidė 24 rungtynes ir pasižymėjo 9 kartus, t. y. pirmą kartą nuo savo debiuto per sezoną nepelnė 10 įvarčių.

Sekantys 2 sezonai taip pat nebuvo sėkmingi. 1993–94 m. Koty įmušė 16 įvarčių, tačiau „Evertonas" atsidūrė ties iškritimo iš lygos riba ir naujasis treneris Mike Walker nusprendė reformuoti komandos sudėtį.

### West Ham United FC

1994 m. rugsėjį Koty sugrįžo į savo pirmąjį klubą po atliktų mainų. Pirmaisiais metais jis pelnė 13 įvarčių, antraisiais – 10 ir „West Ham" 1995–96 m. sezoną baigė aukštoje 10 vietoje. Nepaisant to, Koty prarado vietą pagrindinėje sudėtyje ir 1996 m. spalį paliko klubą, persikeldamas į Malaiziją.

### Kiti klubai

Malaizijos „Selangor" klobe Koty praleido kiek mažiau nei metus ir savo žaidimu įrodęs, kad dar gali rungtyniauti aukštame lygyje, 1997 m. rugpjūtį už 500 tūkst. svarų sterlingų tapo „Leicester City" komandos nariu. Tais metais, būdamas 32, jis gavo progą pirmą kartą sužaisti tarptautines rungtynes, nes klubas rungėsi UEFA taurės turnyre. Per 19 čempionato rungtynių Koty pelnė 10 įvarčių, vienas kurių lėmė pergalę išvykoje prieš „Manchester United FC" 1–0.

Vėliau jis buvo skolinamas „Birmingham City FC ", o 1999–2000 m. būdamas jau 35, laimėjo pirmą trofėjų – Lygos taurę.

2000 m. jis, kaip žaidžiantis treneris, rungtyniavo „Norwich City FC", tačiau klube nerado bendros kalbos su vyriausiuoju treneriu ir netrukus iš komandos pasitraukė.

Paskutiniuoju klubu jo karjeroje tapo „Millwall".

### Trenerio karjera

Pasitraukęs iš „Norwich City", Koty tapo žaidžiančiuoju „Barnet FC" treneriu. Nors jis pats per 16 rungtynių pelnė 9 įvarčius, klubui grėsė iškritimas į žemesnę lygą ir jis paliko postą sezonui nepasibaigus.

### Šalies rinktinė

Koty nacionalinėje Anglijos rinktinėje sužaidė 7 rungtynes, tačiau per jas pasižymėti įvarčiu nepavyko.